Naziv županije: DUBROVAČKO-NERETVANSKA

Naziv škole: **Osnovna škola Blato**

Sjedište i adresa: 1.ulica br.23 20271 Blato

 Broj RKP: 12245

 Matični broj škole: 3080790

 OIB škole: 93801658022

KLASA:400-01/25-01/2

URBROJ:2117-131-01-25-1

Blato, 27.ožujka 2025.godine

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024.GODINE**

**Opći dio**

Financijski plan Osnovne škole Blato za 2024.godinu sa projekcijama 2025. i 2026.godinu usvojen je 12.listopada 2023.godine na 28. sjednici Školskog odbora i objavljen je na internetskim stranicama škole. Međutim, izvorni plan je izmjenama i dopunama odnosno rebalansom tijekom 2024.godine izmijenjen dva puta i nalazi se u općem i posebnom dijelu izvršenja za 2024.godinu u koloni IZVORNI PLAN/REBALANS.

Škola nije ostvarila primitke i izdatke od financijske imovine i zaduživanja u 2024.godini.

Ukupni prihodi za 2024.godinu iznose 2.009.263,00 EUR-a što je ostvarenje od 3% više u usporedbi sa rebalansom dok ukupni rashodi iznose 1.954.574,00 EUR-a što je ostvarenje od 1% manje u usporedbi sa rebalansom.

Utvrđen je višak prihoda i primitaka poslovanja u iznosu od 54.689,00 EUR-a što sa prenesenim viškom od 28.118,00 EUR-a iz 2023. godine daje višak prihoda raspoloživ u sljedećem razdoblju od 82.807,00 EUR-a.

Višak prihoda i primitaka u 2024.godini rezultat je viška prihoda i primitaka na izvoru:

 5.8.1 – Ostale pomoći proračunskim korisnicima (Aktivnost- Osiguravanje uvjeta rada za redovno poslovanje osnovne škole) tj. uplate sredstava iz državnog proračuna u iznosu od 26.000,00 EUR-a, u prosincu za kupnju materijala, za izvođenje programa za B1 aktivnosti u sklopu projekta CDŠ i uplate sredstava u iznosu od 50.400,00 EUR-a za izvođenje programa za B2 aktivnosti (koje će škola potrošiti u 2025.godini) i viška prihoda i primitaka za projekt „Male darovnice“ koje će škola i dalje trošiti u 2025.godini te rezultata poslovanja na izvoru

 5.9.1 Pomoći/Fondovi EU proračunski korisnici (Aktivnost- Financiranje školskih projekata- ERASMUS+) gdje je utvrđen višak prihoda i primitaka u iznosu od 10.655,15 EUR-a te rezultata poslovanja na izvoru

 5.8.1 Ostale pomoći proračunskim korisnicima (Aktivnost- Organizacija prehrane u osnovnim školama) budući je MZOM doznačilo sredstva za prehranu od prosinca prethodne godine u siječnju 2024.godine što je dovelo do viška od 8.879,92 EUR-a.

Škola bi u 2024.godini imala i veći višak prihoda i primitaka od gore navedenog da na izvoru 5.8.1- Ostale pomoći proračunskim korisnicima (Aktivnost- nabave udžbenika za učenika OŠ) nije imala manjak prihoda i primitaka u iznosu od 9.898,96 EUR-a budući MZOM do kraja 2024.godine nije doznačilo sva sredstva za kupljene udžbenike.

**Posebni dio**

Obrazloženje posebnog dijela izvještaja o izvršenju financijskog plana Osnovne škole Blato sadrži obrazloženje izvršenja tri glavna programa koje se daje kroz obrazloženje izvršenja aktivnosti i projekata zajedno sa ciljevima koji su ostvareni provedbom programa.

**Program 1206 EU projekt UO za obrazovanje, kulturu i sport**

**Tekući projekt T120602 “Zajedno možemo sve!-osiguravanje pomoćnika u nastavi za učenike s teškoćama**

 Dubrovačko neretvanska Županija za učenike s teškoćama u razvoju osigurava pomoćnike u nastavi ili stručne komunikacijske posrednike kako bi se tim učenicima osiguralo pravo na kvalitetno obrazovanje u cilju razvoja njihovih punih potencijala, a putem Projekta Zajedno možemo sve!

Osnovna škola je u prvom dijelu 2024.godini imala 10 pomoćnica u nastavi dok u drugom dijelu ima 9 te kontinuirano ima potrebu za većim brojem istih jer bilježimo konstantan rast broja upisanih učenika iz godine u godinu.

U okviru programa postignut je cilj izvlačenja sredstava iz Fondova Europske Unije i osiguranje pomoćnika u nastavi učenicima sa teškoćama u razvoju.

Izvršenjem u iznosu od 86.176,68 EUR-a financirale su se bruto plaće, regres, dar za djecu i uskrsnica pomoćnicama u nastavi u 2024. godine od strane DNŽ (25.526,38 EUR-a), fondova EU (44.050,30 EUR-a) i pomoći (16.600,00 EUR-a).

**Tekući projekt T120608 Školska shema**

Izvor 5.2.1 Ostale pomoći – PDV na mlijeko i voće / Izvor 5.6.1 Fondovi EU- školska shema voće i mlijeko

Radi povećanja unosa svježeg voća i povrća te mlijeka i mliječnih proizvoda lokalnih proizvođača, kao i podizanja svijesti o značaju zdrave prehrane kod školske djece, u školskoj godini 2024./2025. nastavlja se s provedbom Školske sheme – besplatnih obroka voća, povrća i mlijeka za školsku djecu.

Temeljem Odluke o odobrenju i iznosu prava na potporu od Agencije za plaćanja u poljoprivredi, ribarstvu i ruralnom razvoju za voće i mlijeko dodijeljena su nam sredstva u iznosu od 1.399,00 EUR-a bez PDV-a koja su iskorištena u iznosu od 100 %, ali samo za mlijeko budući se za isporuku voća nije javio nitko na natječaj.

**Program 1207 Zakonski standard ustanova u obrazovanju**

**Aktivnost A120701 Osiguravanje uvjeta rada za redovno poslovanje osnovne škole**

Zakonskim standardom ustanova u obrazovanju osiguravaju se sredstva za održavanje Osnovne škole Blato (materijalni rashodi, investicijska i kapitalna ulaganja u ustanove, opremanje, adaptacija i sanacija – rashodi za nabavu nefinancijske imovine) te plaće i ostali rashodi za zaposlene koji se osiguravaju u državnom proračunu.

Izvor 1.1.1 Opći prihodi i primici

Dubrovačko-neretvanska županija je školi 1.rabalansom odobrila dodatnih 12.592,00 EUR-a za financiranje rashoda za materijal i energiju budući je škola u projektu cjelodnevne škole i ima povećane troškove. Navedeni iznos u potpunosti se i realizirao tijekom godine kao i dodatno odobrena sredstva u iznosu od 8.000,00 EUR-a za hitnu intervenciju puknuća vodovodne cijevi.

Izvor 4.4.1 Decentralizirana sredstva

Sredstva namijenjena za materijalne i financijske rashode planirana su u iznosu od 72.440,00 EUR-a Odlukom za financiranje decentraliziranih funkcija osnovnog školstva (od 11.ožujka 2024.godine) te su ista realizirana u iznosu od 100 %.

Izvor 5.8.1 Ostale pomoći proračunski korisnici

Izvršenjem u iznosu od 1.539.754,74 EUR-a tj. 100,80% u odnosu na rebalans financirale su se bruto plaće djelatnika škole, doprinosi na plaću, prijevoz, jubilarne nagrade, regres, dar za djecu, uskrsnica i naknade zbog nezapošljavanja osobe s invaliditetom, vanjska suradnja tj. naknada za rad profesoru Osnovne glazbene škole. Osim navedenih rashoda za zaposlene kroz ovaj su se izvor financirale izvannastavne (B1) i izvanškolske (B2) aktivnosti te „Male Darovnice“ u sklopu eksperimentalnog projekta cjelodnevne škole.

Dio pomoći odnosi se i na namjenska sredstva općinskog proračuna u iznosu od 10.381,18 EUR-a za sufinanciranje OGŠ,ŠŠK i financiranja troškova goriva, električne energije i materijala za čišćenje i održavanje športske dvorane i financiranja škole u prirodi i ekskurzije. Navedena sredstva u potpunosti su se za namijenjene svrhe i utrošila.

Izvor 5.8.2 Ostale pomoći proračunski korisnici – prenesena sredstva

Preneseni višak iz 2023.godine u iznosu od 25.766,00 EUR-a rezultat je uplate sredstava iz državnog proračuna za izvannastavne (B1) aktivnosti i u 2024.godini realiziran je u iznosu od 100% za navedenu aktivnost.

**Kapitalni projekt K120703 Kapitalna ulaganja u osnovne škole**

Kroz kapitalni projekt ulaganja u osnovne škole sredstva su planirana za građevinske radove na školskoj kuhinji i blagovaonici u OŠ Blato u iznosu od 27.549,00 EUR-a. Budući škola nije imala ni kuhinju ni blagovaonicu županija je pristala na kapitalna ulaganja za opremanje navedenih. Izvršenjem u iznosu 27.548,00 EUR-a tj.100,00% u odnosu na rebalans kapitalna ulaganja su odrađena.

**Program 1208 program ustanova u obrazovanju iznad standarda**

Programom javnih potreba iznad zakonskog standarda Osnovne škole Blato osiguravaju se sredstva za: školska natjecanja iz znanja te financiranje školskih projekata. Također su uključeni veliki projekti poput poticanja demografskog razvitka gdje Ministarstvo znanosti i obrazovanja sredstvima Državnog proračuna financira udžbenike, radne udžbenike i radne bilježnice školama u sklopu projekta CDŠ-a za obvezne i izborne nastavne predmete.

Također su kroz navedeni program Osnovne škole Blato uključeni vlastiti i namjenski prihodi i primici, rashodi i izdaci kojima se financiraju aktivnosti za rad škole kada minimalnim standardom nije dostatno.

**Aktivnost A120803 Natjecanja iz znanja učenika**

U financijskom planu sredstva su planirana u iznosu od 8.750,00 EUR-a temeljem limita kojeg je odredila Županija budući je Osnovna škola Blato bila domaćin održanog Županijskog natjecanja iz Engleskog jezika i domaćin Županijske smotre učeničkih zadruga. Natjecanja su održana, a sredstva su realizirana u iznosu 100% od planiranih za natjecanje iz engleskog jezika i Županijske smotre zadruga.

**Aktivnost A120804 Financiranje školskih projekata**

Izvor 5.9.1 pomoći/Fondovi EU proračunski korisnici

Od 2022.godine kada su odobrena sredstva za Erasmus + bespovratna sredstva, a uplate su slijedile u 2023. godini i ostatak u 2024.godini u ukupnom iznosu od 10.679,00 EUR-a, učitelji su bili na edukacijama i rashodi su realizirani u iznosu od 299,90 EUR-a tijekom 2024.godine.U 2024.godine škola je dobila sredstva po drugom ugovoru u iznosu od 17.507,20 EUR-a od predviđenih 21.884,00 EUR-a od čega je realizirano 8.572,75 EUR-a za edukacije i ostale troškove dok se ostatak sredstava očekuje potrošiti tijekom 2025.godine.

**Aktivnost A120808 Nabava udžbenika za učenike OŠ**

Budući ja OŠ Blato početkom školske godine 2023/2024 ušla u projekt CDŠ-a radne bilježnice, udžbenike, radne udžbenike i likovne mape do kraja projekta financirat će MZO iz državnog proračuna. Sredstva su planirana u iznosu od 55.500,00 EUR-a te su ista kroz navedenu aktivnost i realizirana u iznosu od 55.417,54 EUR-a tj. 99,85 %.

**Aktivnost A120810 Ostale aktivnosti osnovnih škola**

Izvor 4.3.1 Prihodi za posebne namjene – proračunski korisnici

Prihodi za posebne namjene planirani su na nivou prošlogodišnjih u iznosu od 7.683,00 EUR-a, a to su sredstva koja škola prikupi od učenika za financiranje izleta i radnih materijala koja su učenicima potrebna. Realizirana su u iznosu od 7.682,05 EUR-a tj.100,00% od planiranog i u potpunosti su se za namijenjene svrhe i utrošila.

Izvor 6.2.1 Donacije- proračunski korisnici

Donacije koje škola uprihodi od pravnih osoba na zamolbe učenika škole planirane su na nivou višegodišnjih priliva u iznosu od 3.970,00 EUR-a, realizirana su u iznosu od 100,00 % tj. prikupljena sredstva utrošena su na financiranje večere učenika osmih razreda i dio troškova za financiranje festivala dječjih klapa u Zadru.

**Aktivnost A120811 Dodatne djelatnosti osnovnih škola**

Izvor 3.2.1 Vlastiti prihodi – proračunski korisnici

Iskazanu svotu prihoda Osnovna škola Blato ostvaruje obavljanjem vlastite djelatnosti u okviru Glazbene škole i najma učionica Centru za poduku stranih jezika i Udruzi zdravi i veseli bili, planirana su prema broju učenika koji su upisani u Glazbenu školu. Navedenim prihodima kroz navedenu aktivnosti financiraju se rashodi za neometan rad škole kada minimalnim standardom nije dostatno. Izvršenje navedene aktivnosti na nivou je planirane u iznosu od 99,00 %.

Izvor 3.2.2 Vlastiti prihodi proračunski korisnici – prenesena sredstva

Krajem 2024.godine škola je otpisala dio obveza u iznosu od 2.351,69 EUR-a prema dobavljaču koji nije izvršio svoje obveze prema izdanom računu iz 2011.godine u korist rezultata na kontu 922. Navedena sredstva korištena su za financiranje materijalnih troškova škole budući županijska sredstva odobrena Odlukom nisu dostatna za povećane rashode koje škola ima.

**Aktivnost A120818 Organizacije prehrane u osnovnim školama**

Izvor 5.8.1 Ostale pomoći proračunski korisnici

Kroz navedenu aktivnost planirana su sredstva koja za cilj imaju osigurati prehranu učenicima škole u iznosu od 2,00 EUR-a po učeniku i danu budući je OŠ Blato početkom školske godine 2023/2024 ušla u projekt CDŠ. Sredstva su planirana u iznosu od 89.900,00 EUR-a temeljem broja učenika i broja nastavnih dana. Rashodi prehrane u 2024.godini iznosili su 77.389,21 EUR-a tj. 86,00% od planiranog.

**Aktivnost A120819 Projekt Opskrba školskih ustanova higijenskim potrepštinama za učenice OŠ**

Izvor 5.8.1 Ostale pomoći proračunski korisnici

Temeljem odluke o dodjeli sredstava radi opskrbe školskih ustanova besplatnim zalihama menstrualnih higijenskih potrepština koja su osigurana u Državnom proračunu Republike Hrvatske sredstva su uvrštena u ovaj rebalans u iznosu od 598,00 EUR-a temeljem broja učenica u školi i ista su realizirana u odobrenom iznosu.

Stanje novčanih sredstava na računima Osnovne škole Blato na početku i kraju proračunske godine

|  |  |  |
| --- | --- | --- |
|  | 1.1.2024 | 31.12.2024 |
| STANJE NOVČANIH SREDSTAVA (EUR) | 42.066,88 | 109.061,84 |

Izvještaj o godišnjem izvršenju financijskog plana za 2024.god. Osnovne škole Blato objavit će se internetskim stranicama škole.

Voditelj računovodstva: Ravnateljica:

Antonela Burmas dipl. oec. Katarina Kovačić prof.